NORAKSTS

|  |  |
| --- | --- |
| 25.01.2018. | Nr.1/16 |

######

**GROZĪJUMS JELGAVAS PILSĒTAS PAŠVALDĪBAS IESTĀDES „PILSĒTSAIMNIECĪBA” NOLIKUMĀ**

(ziņo I.Škutāne)

 **Atklāti balsojot: PAR – 13** (A.Eihvalds, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

 Saskaņā ar likuma „Par pašvaldībām” 15.panta pirmās daļas 2.punktu un 21.panta pirmās daļas 8.punktu, ņemot vērā Ministru kabineta 2014.gada 19.augusta noteikumu Nr.500 “Vispārīgie būvnoteikumi” 15.punktā noteikto, ka gadījumos, kad būvniecība skar objektu un inženiertīklu ekspluatācijas aizsargjoslas, projektēšanai jāsaņem attiecīgo objektu un inženiertīklu īpašnieku izdotie tehniskie noteikumi un Jelgavas pilsētas pašvaldības iestādes “Pilsētsaimniecība” nolikuma 7.1.punktā noteikto uzdevumu iestādei “Pilsētsaimniecība” organizēt infrastruktūras objektu, t.i., ielu, ietvju, ceļu, laukumu, hidrotehnisko būvju un sistēmu, plānošanu un izveidošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2012.gada 29.novembra lēmuma Nr.15/8 „Jelgavas pilsētas pašvaldības iestādes „Pilsētsaimniecība” nolikuma apstiprināšana” pielikumā „Jelgavas pilsētas pašvaldības iestādes „Pilsētsaimniecība” nolikums” šādu grozījumu:

Papildināt nolikumu ar 7.7.7.apakšpunktu šādā redakcijā:

 „7.7.7. tehnisko noteikumu izdošanu ielu, hidrotehnisko būvju un satiksmes organizācijas projektēšanai un atzinumu par būvju gatavību ekspluatācijai sagatavošanu”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 26.janvārī